b'\n_START_ARTICLE_\nAnders Ryman\n_START_PARAGRAPH_\nAnders Ryman er en svensk fotograf der har specialiseret sig i folk, rejser og etniske kulturer._NEWLINE_Ryman har studeret kulturantropologi, men skiftede til fotojournalistik efter antropologisk feltarbejde p\xc3\xa5 Samoa. Han har siden arbejdet med fotojournalistik, f\xc3\xb8rst i den sydlige stillehavsregion, siden i hele verden. Rymans fotografier har illustreret blandt andet National Geographic Nordic og Illustreret Videnskab. Rymans seneste projekt har v\xc3\xa6ret Rites of Life med en bog udgivet i 2008 og udend\xc3\xb8rs udstillinger i flere st\xc3\xb8rre byer, her iblandt K\xc3\xb8benhavn. Projektet fokuserede p\xc3\xa5 livets ritualer, s\xc3\xa5som f\xc3\xb8dselsskikke, indlemmelsesritualer og bryllupper, i steder som Etiopien, Spanien, Tyrkiet, Thailand og Norge.'